Ericu950/Stoicheia-meter-silver huggingface dataset:
ἔπειτα μετῆλθον ἐπὶ τὰς τροπὰς τοῦ ἀέρος καὶ τὰ πνεύματα ἅτινά ἐστιν ἐν μέσῳ τῆς κτίσεως ὑπάρχοντα ἀνέμους ὄμβρους τε καὶ νιφετούς , ψῦχος καὶ καῦμα , φῶς καὶ σκότος , ἡμέρας τε καὶ νύκτας καὶ τὰ ὅμοια αὐτοῖς .
εἶτα ἦλθον ἐπὶ τὸ ἕδρασμα τῆς γῆς .
ἤρξαντο μὲν τὸ πρῶτον ἀπ  αὐτῆς τῆς δόξης τοῦ θεοῦ καὶ ἐδόξαζον ·
ἔπει ‹ τα δὲ τὰ › ὑπερά ν ω τοῦ οὐρανοῦ , τ ὰ λεγόμενα ὑπε ρκόσ μια ·
εἶτα τὸ στερέωμα σὺν τοῖς φωστῆρσιν ὠνόμασαν ·
εἶτα τὰ ἐν μέσῳ τῷ στερεώματι 0 ·
εἶτα πρὸς τὴν γῆν λέγοντες εὐλογείτω ἡ γῆ τὸν κύριον , ὑμνείτω καὶ ὑπερυψούτω αὐτὸν εἰς τοὺς αἰῶνας ·
ἔπειτα ὄρη καὶ βουνούς 0 ·
εἶτα πάντα τὰ φυόμενα ἐν τῇ γῇ 0 .
ἔπειτα μετῆλθον ἐπὶ τὰ ὕδατα , ποταμούς τε καὶ πηγὰς καὶ θαλάσσας ·
εἶτα τὰ κινούμενα ἐν τοῖς ὕδασι κήτη τε καὶ ἰχθύας 0 ·
ἔπειτα πετεινὰ τοῦ οὐρανοῦ κτήνη τε καὶ θηρία 0 .
ἔπειτα μετῆλθον ἐπὶ τοὺς υἱοὺς τῶν ἀνθρώπων κατὰ τάξιν τὸν ὕμνον ἀναφέροντες .
ἔπειτα τὰ καταχθόνια ὠνό μασαν πνεύματα ταρταρούχων ἀγγέλων καὶ ψυχὰς δικαίων , ἵνα καὶ αὐτοὶ σὺν αὐτοῖς τὸν θεὸν ὑμνήσωσιν .
καὶ μετὰ τὸ τελέσαι ἅπαντα ἑαυτοὺς ἐσχάτους ὡς ἐλαχίστους καὶ ταπεινοὺς ὠνόμασαν λέγοντες ·
εὐλογεῖτε Ἀ ‹ νανία , Ἀζαρί › α , Μισαὴλ τὸν ‹ κύριον , ὑμνεῖτε › καὶ ὑπερυψοῦτε αὐτὸν εἰς τοὺς αἰῶνας ·
ὅτι ἐξείλετο ἡμᾶς ἐξ ᾅδου καὶ ἐκ χειρὸς θανάτου ἔσωσεν ἡμᾶς , καὶ ἐρρύσατο ἡμᾶς ἐκ μέσου καιομένης φλογὸς καὶ ἐκ μέσου πυρὸς ἐρρύσατο ἡμᾶς ·
ἐξομολογεῖσθε τῷ κυρίῳ , ὅτι χρηστός , ὅτι εἰς τὸν αἰῶνα τὸ ἔλεος αὐτοῦ 0 .
Εἴπατέ μοι τρεῖς παῖδες  μνήσθητέ μου , παρακαλῶ , ἵνα κ ἀγὼ σὺν ὑμῖν τὸν αὐτὸν κλῆρον τὸν τῆς μαρτυρίας λάχω  , τίς ἦν τέταρτος σὺν ὑμῖν ὁ ἐν μέσῳ τῆς καμίνου περιπατῶν καὶ ὡς ἐξ ἑνὸς στόματος μεθ ὑμῶν τὸν θεὸν ὑμνῶν ;
διηγήσασθε ἡμῖν εἶδος αὐτοῦ καὶ κάλλος , ἵνα καὶ ἡμεῖς ἔνσαρκον αὐτὸν ἰδόντες ἐπιγνῶμεν .
τίς ὁ οὕτως εὐτάκτως  ὁ  πᾶσαν κτίσιν διὰ στόματος ὑμῶν διηγη σάμενος , ἵνα μηδὲν τῶν ὄντων καὶ γενομένων παραλείπητε ;
μίαν ὥραν ἐν καμίνῳ ποιήσαντες , τὴν τῆς κτίσεως δημιουργίαν ἐδιδ άσκεσθε ·
ὁ γὰρ λόγος ἦ ν μεθ ὑ μῶν καὶ δι ὑμῶν φθεγγό μενος , ὁ καὶ ἐπιστάμενος τὴν τῆς κτίσεως δημιουργίαν .
θαυμαστὰ γάρ ἐστιν , ἀγαπητοί , τὰ ὑπὸ τῶν τριῶν παίδων ἐν τῇ καμίνῳ δι ὕμνων λελαλημένα ·
πῶς οὐδὲν παρέλιπον τῶν ἐκτισμένων , ἵνα μὴ ὡς ἐλεύθερόν τι ἢ ὡς αὐτεξούσιον νομισθῇ , ἀλλὰ πάντα συμπεριλαβόντες καὶ ὀνομάσαντες , τά τε ἐπουράνια καὶ τὰ ἐπίγεια καὶ τὰ καταχθόνια , πάντα δοῦλα ἔδειξαν εἶναι τοῦ θεοῦ τοῦ τὰ πάντα διὰ τοῦ λόγου κτίσαντος , ἵνα μή τις καυχήσηται ὡς ἀγέννητόν τι ἢ ἄναρχον εἴη τῶν κτισμάτων .
παυσάσθων τοίνυν οἱ τῶν αἱρεσιαρχῶν δογματισταί , οἳ δυνάμεις καὶ αἰῶνας καὶ προβολὰς ὀνομάζοντες κενὰ τερατολογήματα ἐφευρίσκουσιν , ἵνα διὰ τῶν ξένων ῥημάτων εὐκόλως τοὺς ἀνθρώπους ἀπατήσαντες ἀποκτείνωσιν καὶ τὰ μὴ ὄντα ὡς ὄντα προσκυνεῖν ἀν αγκάσωσιν , ἑτέρας πά λιν εἰ κό να ς ἐν ταῖς καρδίαις τῶν ἀνθρώπων ὥσπερ Ναβουχοδονόσορ ἀναπλάσσοντες 0 .
πάντα γὰρ συμπεριλαβοῦσα ἡ γραφή , εἴ τε ἀρχὰς εἴ τε ἐξουσίας εἴ τε δυνάμεις εἴ τε θρόνους εἴ τε κυριότητας εἴ τε πᾶν ὄνομα ὀνομαζόμενον , ὑπέταξεν τὰ πάντα καὶ ἐδούλωσεν τῷ θεῷ ὡς κυρίῳ καὶ δεσπότῃ ἀνυμνεῖν καὶ εὐλογεῖν καὶ δοξάζειν τὸν πεποιηκότα 0 1 2 .
καὶ διὰ τοῦτο Ἀνανίας , Ἀζαρίας τε καὶ Μισαὴλ μετὰ τὸ πάντα τὰ ὄντα ἐξειπεῖν ἐπήνεγκαν λέγοντες ·
εὐλογεῖτε πάντες οἱ σεβόμενοι κύριον τὸν θεὸν τῶν θεῶν , ὑμνεῖτε καὶ ἐξομολογεῖσθε , ὅτι εἰς τὸν αἰῶνα τὸ ἔλεος αὐτοῦ 0 .
Οἱ μὲν οὖν Βαβυλώνιοι ὁρῶντες τοὺς τρεῖς παῖδας ἐν τῇ καμίνῳ ὑμνοῦντας οὐ διέλιπον καίοντες νάφθαν καὶ πίσσαν , στυπίον καὶ κληματίδα καὶ διεχεῖτο ἡ φλὸξ ἐπάνω τῆς καμίνου πήχεις τεσσαράκοντα ἐννέα , δυνάμει καὶ αὐτοὶ θεῷ ἀντιμαχόμενοι καὶ διώδευσεν τὸ πῦρ , φησίν , καὶ ἐνεπύρισεν οὓς εὗρεν περὶ τὴν κάμινον τῶν Χαλδαίων .
ὁρᾶτε πῶς αὐτὸ τὸ πῦρ φρόνιμον ὑπάρχει , ἐπιγινῶσκον καὶ κολάζον τοὺς αἰτίους ;
τῶν μὲν γὰρ δούλων τοῦ θεοῦ οὐχ ἥψατο , τοὺς δὲ ἀπίστους καὶ ἀθέους τῶν Χαλδαίων κατεφλόγισεν ·
καὶ οἱ μὲν ἔσω ὄντες ἐν τῇ καμίνῳ ὑπὸ τοῦ ἀγγέλου ἐδροσίζοντο , οἱ δὲ δοκοῦντες ἔξω τῆς καμίνου ἀμέριμνοι ἑστάναι αὐτοὶ ὑπὸ τοῦ πυρὸς διεφθάρησαν .
καὶ ὡς ἡ γραφὴ λέγει ·
ὁ δὲ ἄγγελος τοῦ θεοῦ συγκατέβη ἅμα τοῖς περὶ τὸν Ἀζαρίαν εἰς τὴν κάμινον καὶ ἐξετίναξεν τὴν φλόγα τοῦ πυρὸς τῆς καμίνου καὶ ἐποίησεν τὸ μέσον τῆς καμίνου ὡς πνεῦμα δρόσου διασυρίζον , καὶ οὐχ ἥψατο αὐτῶν τὸ καθόλου τὸ πῦρ οὐ δὲ ἐλύπησεν οὐ δὲ παρηνώχλη σεν αὐτούς .
ζητεῖν οὖν χρή ·
τίς ἦν οὗτος ὁ ἄγγελος ὁ ἐν τῇ καμίνῳ φανεὶς καὶ ὡς τέκνα ἴδια ὑπὸ τὰς ἀγκάλας τοὺς παῖδας συντηρῶν , καὶ τοῖς μὲν ἔσω τὸ πῦρ εἰς δρόσον ὕδατος τρέψας , τοῖς δὲ ἔξω τὸ ἑαυτοῦ κριτήριον ἀπονείμας , ὡς γέγραπται ᾧ μέτρῳ μετρεῖτε ἀντι μετρηθήσεται ὑμῖν ;
οὐκ ἄλλος ἦν , μὴ πλανῶ , ἀλλ ἢ οὗτος ὁ καὶ τοὺς Αἰγυπτίους ἐν τῷ ὕδατι κρίνας 0 .
ἀνθ ὧν γὰρ ἐκεῖνοι τότε τὰ ἄρρενα τῶν Ἑβραίων βρέφη ἐν τῷ ποταμῷ ἔρριπτον , τῷ αὐτῷ τρόπῳ κ ἀκεῖνοι ἐν τῇ θαλάσσῃ ἀπώλοντο ἐν τῷ ὕδατι δικαίως βυθισθέντες , ἵνα ἰσόρροπος ἀμοιβὴ τοῖς κακῶς πράσσουσιν ἀποδοθῇ .
οὗτος ἦν ὁ τὴν ἐξουσίαν τῆς κρίσεως παρὰ τοῦ πατρὸς λαβών ·
ὁ καὶ ἐν Σοδόμοις τὸ πῦρ καὶ τὸ θεῖον ἐπιβρέξας , καὶ τούτους διὰ τὴν αὐτῶν ἀνομίαν καὶ κακὴν ἀσέβειαν καταφθείρας 0 .
τοῦτον καὶ Ἰεζεκιὴλ ὁμολογεῖ τὸ πῦρ ἐν τῇ χειρὶ λαβόντα καὶ κρατοῦντα , περιμένοντα τὴν τοῦ πατρὸς φωνήν , ὅτε κελεύσει ἐπιρρῖψαι ἐπὶ τὸν κόσμον .
τοῦτον ἰδὸν τὸ πῦρ ἐν τῇ καμίνῳ ἐδειλίασεν καὶ τὸ τούτου ὑπεραυ γάζον φῶς ἰδὸν ἐτρόμασεν .
περὶ τούτου Ἡσαΐας λέγει ·
καὶ τὸ ὄνομα αὐτοῦ καλεῖται μεγάλης βουλῆς ἄγγελος .
τοῦτον ἡ γραφὴ καὶ ἄγγελον θεοῦ εἶναι ὡμολόγησεν ·
αὐτὸς γὰρ ἦν ὁ ἀναγγείλας ἡμῖν τὰ τοῦ πατρὸς μυστήρια .
οὗτος συγκατέβη ἅμα τοῖς περὶ τὸν Ἀζαρίαν εἰς τὴν κάμινον .
τοῦτον τὸν ἄγγελον ἰδὸν τὸ πῦρ ἐπέγνω τὸν ἐαυτοῦ δεσπότην καὶ φοβηθὲν ἔφυγεν ἐκ τῆς καμίνου ἔξω καὶ διὰ τοῦτο εἰς τεσσαράκοντα ἐννέα πήχεις ὑψώθη ·
ἐλασθὲν γὰρ ἔσωθεν ἔξω ἐξέβλυσεν , καὶ ἐγένετο τὸ μέσον τῆς καμίνου δρόσος λεπτὴ διασυρίζουσα , ὀσμὴν ὅλως ἔνδοθεν πυρὸς μὴ κεκτη μένη .
ὁ γὰρ ἄγγελος ἐν τῇ καμίνῳ ἑστὼς ἤλαυνεν ἔσωθεν ἔξω τὴν φλόγα .
καὶ τοῦτο ἐλαυνόμενον διεχεῖτο κύκλῳ τῆς καμίνου ἐπὶ πήχεις τεσσαράκοντα ἐννέα .
τότε ἰδὼν Ναβουχοδονόσορ τὸ γενόμενον ἐθαύμασεν καὶ ἐξανέστη ἐν σπουδῇ καὶ ἤκουσεν ὑμνούντων αὐτῶν καὶ εἶπεν τοῖς μεγιστᾶσιν αὐτοῦ ·
οὐχὶ τρεῖς ἄνδρας ἐβάλομεν εἰς τὸ μέσον τοῦ πυρὸς πεπεδημένους ;
οἱ δὲ εἶπαν ·
ἀληθῶς , βασιλεῦ 0 .
ὁ δὲ ἀπο κριθεὶς ἔφη ·
ὧδε ἐγὼ ὁρῶ ἄνδρας τέσσαρας λελυμένους καὶ περι πατοῦντας ἐν μέσῳ τοῦ πυρὸς καὶ διαφθορὰ οὐκ ἔστιν ἐν αὐτοῖς καὶ ἡ ὅρασις τοῦ τετάρτου ὁμοία υἱῷ θεοῦ 0 .
εἰπέ μοι , Ναβουχοδονόσορ , πότε γὰρ εἶδες τὸν υἱὸν τοῦ θεοῦ , ἵνα υἱὸν θεοῦ τοῦτον ὁμολογήσῃς ;
τίς δὲ ὁ τὴν καρδίαν σου κατανύξας , ἵνα τοιοῦτον ῥῆμα ἀποφθέγξῃ 0 ;
ποίοις δὲ ὀφθαλμοῖς ἠδυνήθης τὸ τούτου φῶς ἐσοπτρίσασθαι ;
διὰ τί δέ σοι μόνῳ καὶ οὐδενὶ τῶν ἄλλων σατραπῶν ἐπεδείχθη , ἀλλ ἢ ἐπεὶ γεγραμμένον ἦν καρδία βασιλέως ἐν χειρὶ θεοῦ 0 ;
αὕτη ἡ τοῦ θεοῦ χείρ , ὅπερ ἦν ὁ λόγος , τὴν καρδίαν τούτου κατένυξεν , ἵνα ἐπι γνοὺς τοῦτον ἐν τῇ καμίνῳ δοξάσῃ .
καὶ τοῦτο δὲ οὐκ ἀργὸν τὸ ὑφ  ἡμῶν νενοημένον 0 .
ἐπειδὴ γὰρ ἤμελλον οἱ υἱοὶ Ἰσραὴλ τὸν υἱον τοῦ θεοῦ ἰδόντες ἐν κόσμῳ μὴ πιστεύειν , προαπέδειξεν ἡ γραφὴ ὅτι μελλήσουσιν τὰ ἔθνη τοῦτον ἔνσαρκον ἐπιγινώσκειν , ὃν πάλαι ἄσαρ κον ἰδὼν ἐπέγνω ἐν καμίνῳ ὁ Ναβουχοδονόσορ καὶ υἱὸν θεοῦ τοῦτον εἶναι ὡμολόγησεν .
τότε προσῆλθεν Ναβουχοδονόσορ πρὸς τὴν θύραν τῆς καμίνου τῆς καιομένης καὶ εἶπεν ·
σεδράκ , Μισὰκ καὶ Ἀβδεναγώ , οἱ δοῦλοι τοῦ θεοῦ τοῦ ὑψίστου , ἐξέλθετε καὶ δεῦτε .
ἐπειδὴ γὰρ αὐτὸς εἰς τὴν κάμινον εἰσελθεῖν οὐκ ἠδύνατο , ἐκείνους ἐκάλει ἔξω ἐλθεῖν .
καὶ τῶν μὲν τριῶν τὰ ὀνόματα ἐκάλεσεν , τοῦ δὲ τετάρτου οὐχ εὗρεν ἐξειπεῖν ·
οὐδέπω γὰρ ἦν ἐκ τῆς παρθένου γεγεννημένος ὁ Ἰησοῦς .
καὶ συνάγονται οἱ σατράπαι καὶ οἱ στρατηγοὶ καὶ τοπάρχαι καὶ δυνάσται τοῦ βασιλέως καὶ ἐθεώρουν τοὺς ἄνδρας , ὅτι οὐκ ἐκυρίευσεν τὸ πῦρ τοῦ σώματος αὐτῶν καὶ θρὶξ τῆς κεφαλῆς αὐτῶν οὐκ ἐφλογίσθη , καὶ τὰ σαράβαρα αὐτῶν οὐκ ἠλλοιώθη καὶ ὀσμὴ πυρὸς οὐκ ἦν ἐν αὐτοῖς .
ἀλλ  ἴσως ἐρεῖ τις ·
διὰ τί οὖν τοὺς πάλαι μάρτυρας ἐρρύετο ὁ θεός , τοὺς δὲ νῦν οὐχ οὕτως 0 ;
εὑρίσκομεν γὰρ τὸν μακά ριον Δανιήλ δὶς ἐν λάκκῳ λεόντων βληθέντα καὶ τοῦτον ὑπὸ τῶν θηρίων μὴ διαφθαρέντα , τοὺς δὲ τρεῖς παῖδας ἐν τῇ καμίνῳ καὶ τού τους ὑπὸ τοῦ πυρὸς μὴ ἀδικηθέντας .
πρόσεχε , ὦ ἄ νθρωπε , ὅτι καὶ τότε οὓς ἤ θε λεν ἔτι ζ ῆν ὁ θεὸς ἐρρύετο , ἵνα τὸ με γαλεῖον τοῦ θεοῦ ἔ ργον δ ειχθῇ καὶ ἐν παντὶ τῷ κόσμῳ ἕως νῦν κηρυχθῇ .
οὓς δὲ ἤ θελεν μαρτυρεῖν τού του ς στεφανώσας προσελάμβανεν .
τοὺς μὲν γὰρ τρεῖς παῖδας ἐρρύσατο , ἵνα τὸ τοῦ Ναβουχοδονόσορ καύχημα μηδὲν ὂν φανῇ , ἐνδείξασθαι τοῦτο βουλόμενος , ὅτι τὰ ἀδύνατα παρὰ ἀνθρώποις , δυνατὰ παρὰ θεῷ 0 .
ἐπειδὴ γὰρ μεγαλοφρονῶν Ναβουχοδονόσορ εἶπεν ·
καὶ τίς ἐστιν θεὸς ὃς δυνήσεται ῥύσασθαι ὑμᾶς ἐκ τῆς καμίνου τοῦ πυρός , ἔδειξεν αὐτῷ ὁ θεός , ὅτι δυνατός ἐστιν ῥύσασθαι τοὺς ἑαυτοῦ δούλους , ἡνίκα ἂν θέλῃ .
καὶ γὰρ ὁμοίως ἐπὶ τοῦ Δανιήλ συνέβη .
τοῦ γὰρ Δαρείου εἰπόντος ·
ὁ θεός , ᾧ σὺ λατρεύεις ἐνδελεχῶς , εἰ ἠδυνήθη ῥύσασθαί σε ἐκ τοῦ στόματος τῶν λεόντων 0 ;
ἀπεκρίθη Δανιήλ καὶ εἶπεν ·
ὁ θεὸς ἐξαπέστειλεν τὸν ἄγγελον αὐτοῦ καὶ ἐνέφραξ εν τὰ στόματα τῶν λεόντων καὶ οὐκ ἐλυμήναντό με .
καὶ γὰρ οἱ τακτικοὶ καὶ οἱ σατράπαι πάντες ἐμ η χανήσαντο ἀφορμήν , ἵνα ἀποκτείνωσιν τὸν Δανιήλ τοῖς θηρίοις παραδόντες ·
ὁ δὲ θεὸς εἰδὼς τὴν ἐκείνων κακο μηχανίαν καὶ τὴν τοῦ μακαρίου Δανιήλ ἁπλότητα ἐρρύσατο αὐτὸν ἐκ στόματος τῶν λεόντων , ὥστε οὓς μὲν θέλει ῥύεται , οὓς δὲ θέλει παραλαμβάνει .
εὑρίσκομεν γὰρ καὶ τοὺς ἑπτὰ μάρτυρας ἐπὶ Ἀντιόχου δεινὰς κολάσεις ὑπομείναντας καὶ ἐκ τοῦ κόσμου παραληφθέντας .
οὐκ ἠδύνατο ὁ θεὸς πατάξαι τὸν βασιλέα Ἀντίοχον καὶ ῥύσασθαι τοὺς ἑπτὰ ἀδελφούς ;
ἀλλ ‹ οὐκ ἠθέλησεν , › ἵνα ἡμέτερος τοῦτο γένηται ὑπογραμμός .
εἰ γὰρ πάντας ἐρρύετο , τίς ἤμελλεν μαρτυρεῖν ;
εἰ δὲ πάντες ἐμαρτύρουν ἀπο θνήσκοντες , ἐλέγετο ἂν ὑπό τινων ἀπίστων ὡς ἀδυνατοῦντος τοῦ θεοῦ τοῦτο γίνεται .
δεῖ οὖν τὸν ἄνθρωπον τῇ βουλῇ τοῦ θεοῦ μὴ ἀντι π ίπ τειν .
ἐάν τε γὰρ ζῶμεν , τῷ κυρίῳ ζῶμεν ·
ἐάν τε ἀποθνήσκωμεν , τῷ κυρίῳ ἀποθνήσκομεν ·
ἐάν τε ζῶμεν , ἐάν τε ἀποθνήσκωμεν , τοῦ κυρίου ἐσμέν .
ἐρρύσατο τὸν Ἰωνᾶν ἐκ κοιλίας τοῦ κήτους , ἐπεὶ ἠθέλησεν .
ἐρρύσατο καὶ τὸν Πέτρον ἐκ χειρὸς Ἡρώδου ἐξαγαγὼν αὐτὸν ἐκ τῆς φυλακῆς , ἐπεὶ καὶ τοῦτον ἔτι  καὶ  ζῆν ἠθέλησεν ·
παρέλαβεν κατὰ χρόνον ὑπὲρ τοῦ ὀνόματος σταυρωθέντα , ὅτε αὐτὸς ἠθέλησεν .
παῦλον ἐρρύσατο ἐκ κινδύνων πολλῶν ἐπεὶ ἠθέλησεν ·
παρέλαβεν αὐτὸν ἀποκεφαλισθέντα μετὰ χρόνον , καὶ τοῦτον ὅτε ἠθέλησεν .
στέφανον εἴασεν λιθασθῆναι ὑπὸ Ἰουδαίων .
ἀλλὰ ὑπο μείναντα τοῦτον ἐστεφάνωσεν .
πῶς σὺ σήμερον ἤμελλες μαρτυρεῖν , εἰ μὴ ἐκεῖνοι πρῶτοι μαρτυρήσαντες ἐμακαρίσθησαν ;
ἔχεις οὖν ἐν τῇ παλαιᾷ διαθήκῃ πολλοὺ ς μὲν μαρτυρή σαντας , π ολλοὺς δὲ καὶ ῥυσθέντας , ἵνα εἷς καὶ ὁ αὐτὸς θεὸς πάλαι καὶ νῦν ὢν ἐπιδειχθῇ καὶ ἐξουσίαν ἔχων ἐκ τῶν δούλων αὐτοῦ ποιεῖν ὅ περ ἂν θέλῃ .
ἔλθωμεν δὲ καὶ ἐπ αὐτὸν τὸν βασιλέα τῆς δόξης καὶ εἴπωμεν περὶ τοῦ υἱοῦ τοῦ θεοῦ .
οὐκ ἠδύνατο ὁ θεὸς ῥύσασθαι τὸν Χριστὸν αὐτοῦ , ἵνα μὴ παραδοθῇ τοῖς Ἰουδαίοις ;
ναί , ἠδύνατο ·
ἀλλ εἴασεν αὐτὸν παθεῖν , ἵνα ἡμεῖς διὰ τοῦ θανάτου τοῦ σταυροῦ αὐτοῦ ζήσωμεν ·
καὶ διὰ τοῦτο εἰδὼς ὁ κύριος τὴν βουλὴν τοῦ θεοῦ ἔλεγεν ·
πάτερ , μὴ τὸ ἐμὸν θέλημα , ἀλλὰ τὸ σὸν γενέσθω 0 .
τί δέ σοι συμφέρει , ὦ ἄνθρωπε , μαρτυρήσαντα ἐν δόξῃ ἐξελθεῖν ἐκ τοῦ κόσμου τούτου , ἢ ῥυσθέντα καὶ ἐνθάδε ἀπομείναντα ἁμαρτάνειν ;
πολλοὺς γὰρ ἴσμεν ὁμολογήσαντας πρὸ βήματος καὶ δι  ἀφορμῆς τινος κατὰ θεοῦ πρόνοιαν ἀπολυθέντας καὶ τούτους χρόνον ἐπιβιώσαντας ἱκ ανὸ ν καὶ ἐν παραπτώ μασιν εὑρεθέ ντας .
τί τούτους ὠφέλησεν ἡ εἰς θεὸν ὁμολογία ;
συνέφερεν γὰρ αὐτοῖς μᾶλλον , εἰ ἐξεληλύθασιν ἐκ τοῦ κόσμου τούτου καθαροί , ἔχοντες τὸν ἐπουράνιον στέφανον ἢ ἀπομείναντας ἐπισωρεύειν ἑαυτοῖς ἁμαρτίας , περὶ ὧν λόγον ἀποδοῦναι ἔχουσιν 0 .
ὥστε εὐχέσθω ὁ ἕνεκεν τοῦ ὀνόματος προσφερόμενος οἵῳ δήποτε τρόπῳ μαρτυρήσας ἐξελθεῖν .
οὗτος γὰρ οὐκέτι οὐ δὲ κρίνεται ἀλλὰ κρινεῖ , μέρος ἴδιον ἐν τῇ πρώτῃ ἀναστάσει ἔχων .
ἑδραῖος οὖν γενοῦ , ὦ ἄνθρωπε , μήποτε τῇ πίστει βαμβαίνων , καὶ ὅταν κληθῇς εἰς μαρτύριον προθύμως ἐπάκουσον , ἵνα ἡ πίστις σου φανῇ .
τυχὸν δὲ ὁ θεὸς ἐπείρασέν σε ὡς τὸν Ἀβραάμ , ἡνίκα ᾔτησεν τὸν Ἰσαάκ .
ἐάν σε προσενεχθέντα θελήσῃ ῥύσασθαι , καὶ ἐν τούτῳ τὸν θεὸν δόξαζε .
μίμησαι καὶ σὺ τοὺς τρεῖς παῖδας καὶ τὴν τούτων πίστιν κα τανόησον ·
εἶπαν γὰρ τῷ βασιλεῖ ·
δυ ‹ νατὸς ὁ θεὸς ἐξελέ › σθαι ἡμᾶς , ἐὰν δὲ μὴ θελ ήσῃ , ἐν τῇ τοῦ θεοῦ ἐξουσίᾳ ἐσμέν ·
ἡδέως ἀποθνήσκομεν ἢ ποιοῦμεν τὸ ὑπό σου προστεταγμένον .
οὓς καὶ ἰδὼν τότε Ναβουχοδονόσορ καθαροὺς καὶ ἀμώμους ἐκ τῆς καμίνου ἐξελθόντας καταπλαγεὶς ἐθαύμασεν ·
οὔ τε γὰρ θρὶξ τούτων ἐφλογίσθη , οὔ τε τὰ σαράβαρα αὐτῶν ἠλλοιώθη , ἀλλ οὐ δὲ ὀσμὴ πυρὸς ἦν ἐν αὐτοῖς .
Οὕτως οὖν ἀποκριθεὶς Ναβουχοδονόσορ ἔφη ·
εὐλογητὸς ὁ θεὸς τοῦ Σεδράκ , Μισὰκ καὶ Ἀβδεναγώ , ὃς ἀπέστειλεν τὸν ἄγγελον αὐτοῦ καὶ ἐρρύσατο τοὺς παῖδας αὐτοῦ ὅτι ἐπεποίθεισαν ἐπ  αὐτῷ , καὶ τὸ ῥῆμα τοῦ βασιλέως ἠλλοίωσαν καὶ παρέδωκαν τὰ σώματα αὐτῶν , ὅπως μὴ λατρεύσωσιν παντὶ θεῷ , ἀλλ ἢ τῷ θεῷ αὐτῶν 0 .
κ ἀγὼ ἐκτίθεμαι δόγμα ·
πᾶς λαός , φυλή , γλῶσσα ἐὰν εἴπῃ βλασφημίαν κατὰ τοῦ ‹ θεοῦ Σεδράκ , Μι › σὰκ καὶ Ἀβδεναγὼ εἰς ἀπώλειαν ἔσονται καὶ οἱ οἶκοι αὐτῶν εἰς διαρπαγήν ·
ὅτι οὐκ ἔστιν θεὸς ἕτερος , ὅστις δυνήσεται ῥύσασθαι οὕτως 0 .
καὶ κατεύθυνεν τὸν Σεδράκ , Μισὰκ καὶ Ἀβδεναγὼ ἐν τῇ χώρᾳ Βαβυλῶνος καὶ ηὔξησεν αὐτοὺς καὶ ἠξίωσεν ἡγεῖσθαι πάντων τῶν Ἰουδαίων τῶν ὄντων ἐν τῇ βασιλείᾳ αὐτοῦ .
δεῖ οὖν ἐνορᾶν , ἀγαπητοί , πόσην χάριν παρέχει ἡ πρὸς τὸν θεὸν πίστις .
ὥσπερ γὰρ αὐτὸν τὸν θεὸν ἐδόξασαν , ἑαυτοὺς τῷ θανάτῳ παραδόντες , οὕτως πάλιν καὶ αὐτοὶ οὐ μόνον ὑπὸ θεοῦ , ἀλλὰ καὶ ὑπὸ τοῦ βασιλέως ἐδοξάσθησαν καὶ τὰ ἀλλόφυλα καὶ βάρβαρα ἔθνη τὸν θεὸν σέβειν ἐδίδαξαν .
καὶ γάρ ἐστιν ἀληθῶς καταλαβέσθαι ἕως νῦν τοῦτο γινόμενον .
ἡνίκα γὰρ ἄν τις τῶν ἀγίων ἐπὶ μαρτύριον κληθῇ καὶ μεγαλεῖά τινα ὑπὸ θεοῦ εἰς αὐτὸν γενηθῇ , εὐθέως π άν τες ἰδόν τες θαυμάζουσιν , πολλοὶ δὲ δ ι  αὐτῶν πιστεύ σαντες οὕ τ ως καὶ αὐτοὶ μάρτυρ ες θεοῦ γίνονται 0 .
ᾧ πιστεύσαντες καὶ ἡμεῖς ἀξίους ἑαυτοὺς θεῷ παραστήσωμεν , σωφρονοῦντες σώματι καὶ ψυχῇ καὶ πνεύματι , ἵνα τὸν τῆς ἀφθαρσίας στέφανον καὶ ἡμεῖς λαβόντες ἅμα τοῖς μακαρίοις μάρτυσιν σὺν αὐτοῖς τὸν θεὸν ὑμνήσωμεν .
αὐτῷ γὰρ ἡ δόξα εἰς τοὺς αἰῶνας τῶν αἰώνων 0 .
ναβουχοδονόσορ ὁβασιλεὺς πᾶσιν τοῖς λαοῖς φυλαῖς γλώσ σαις τοῖς οἰκοῦσιν ἐν πάσῃ τῇ γῇ 0 ·
εἰρήνη ὑμῖν πληθυνθείη 0 .
τὰ σημεῖα καὶ τὰ τέρατα , ἃ ἐποίησεν μετ ἐμοῦ ὁ θεός , ἤρεσεν ἐναντίον μου ἀπαγγεῖλαι ὑμῖν ὡς μεγάλα καὶ ἰσχυρά ·
ἡ βασιλεία αὐτοῦ βασιλεία αἰώνιος καὶ ἡ ἐξουσία αὐτοῦ εἰς γενεὰν καὶ γενεάν 0 .
ἐγὼ Ναβουχο δονόσορ εὐθηνῶν ἤμην ἐν τῷ οἴκῳ μου καὶ εὐθαλῶν .
ἐνύπνιον ἴδον καὶ ἐφοβέρισέ με καὶ ἐταράχθην ἐπὶ τῆς κοίτης μου καὶ αἱ ὁράσεις τῆς κεφαλῆς μου συνετάραξάν με .
καὶ δι ἐμοῦ ἐτέθη δόγμα τοῦ εἰσαγαγεῖν ἐνώπιόν μου πάντας τοὺς σοφοὺς Βαβυλῶνος , ὅπως τὴν σύγκρισιν τοῦ ἐνυπνίου γνωρίσωσίν μοι .
καὶ εἰσεπορεύοντο Μάγοι , Γαζαρηνοί , Χαλδαῖοι ·
καὶ τὸ ἐνύπνιον εἶπον ἐγὼ ἐνώπιον αὐτῶν , καὶ τὴν σύγκρισιν αὐτοῦ οὐκ ἐγνώρισάν μοι , ἕως οὗ ἦλθεν Δανιήλ , οὗ τὸ ὄνομα Βαλτάσαρ κατὰ τὸ ὄνομα τοῦ θεοῦ μου , ὃς πνεῦμα θεοῦ ἅγιον ἐν αὑτῷ ἔχει 0 ·
ᾧ εἶπα ·
βαλτάσαρ ὁ ἄρχων τῶν ἐπαοιδῶν , ὃν ἐγὼ ἔγνων ὅτι πνεῦμα θεοῦ ἅγιον ἐν σοὶ καὶ πᾶν μυστήριον οὐκ ἀδυνατήσει σοι , ἄκουσον τοῦ ἐνυπνίου οὗ ἴδον καὶ τὴν σύγκρισιν αὐτοῦ εἶπόν μοι .
τὰ μὲν οὖν συμβάντα τότε ἐπὶ τῶν τριῶν παίδων θαυμάσια ἰδὼν Ναβουχοδονόσορ καὶ καταπλαγείς , πᾶσιν τοῖς ὑπ αὐτὸν οὖσιν λαοῖς , φυλαῖς , γλώσσαις προθεὶς διὰ δόγματος δημοσίως ἀνήγγειλεν , ὅπως καὶ αὐτοὶ ἀκούσαντες τὰ γενόμενα τὸν θεὸν φοβηθέντες δοξά σωσιν , καθὼς καὶ αὐτὸς αἰνῶν ἔλεγεν ἡ βασιλεία αὐτοῦ βασιλεία αἰώνιος καὶ ἡ ἐξουσία αὐτοῦ εἰς γενεὰν καὶ γενεάν 0 .
ἔπειτα τὸ συμβὰν ἐπὶ τῷ δευτέρῳ αὐτοῦ ὁράματι διηγήσατο , ὡς οὐδεὶς τῶν μάγων , γαζαρηνῶν , Χαλδαίων ἠδυνήθη τὸ ῥῆμα ἀπαγγεῖλαι τῷ βα σιλεῖ , ἕως ἐκλήθη Δανιήλ ὁ καὶ τὸ πρῶτον αὐτῷ ὅραμα διηγησάμενος , ἵνα ἐν πᾶσιν ὁ θεὸς τοὺς ἰδίους αὐτοῦ δούλους τοὺς προφήτας δοξάσῃ παρὰ τὰ λοιπὰ βάρβαρα καὶ ἀλλόφυλα ἔθνη , ἃ ἐδόκουν ἐν τῇ ἑαυτῶν  τῇ  ἀνθρωπίνῃ σοφίᾳ ἐπαίρεσθαι ἐπίγειον μάθησιν ἠσκημένα .
ἡ μὲν γὰρ παρὰ θεοῦ χάρις καὶ δωρεὰ ἄνωθέν ἐστιν ἀπ οὐρανοῦ  ἦν  παρέχουσα τὸ ν ἑαυτῆς πλοῦτον τοῖς ἀξίοις , ἧς μετεῖχον οἱ μα κάριοι προφῆται ὑπὸ τοῦ ἁγίου πνεύματος ἀεὶ συνετιζόμενοι .
καθὰ καὶ ὁ ἀπόστολος πρὸς Κορινθίους γράφων φησίν ·
κ ἀγὼ ἦλθον πρὸς ὑμᾶς οὐκ ἐν διδακτοῖς ἀνθρωπίνης σοφίας λόγοις , καταγγέλλων ὑμῖν τὸ μυστήριον τοῦ Χριστοῦ , ἀλλ  ἐν διδακτοῖς πνεύματος , πνευματικοῖς πνευματικὰ συγκρίνοντες .
οὕτως οὖν καὶ ἐν Βαβυλῶνι τῶν μὲν σοφῶν πάντων ἡ ἐπίγειος σοφία ἐμωράνθη , μὴ δυνηθέντων τὸ ἐνύπνιον τοῦ βασιλέως συγκρῖναι , ἕως οὗ ἦλθεν Δανιήλ , ὃς πνεῦμα θεοῦ ἅγιον εἶχεν ἐν αὑτῷ , καθ ὃ καὶ αὐτὸς ὁ βασιλεὺς ἐν πολλοῖς τοῦτον δοκιμάσας ἐμαρτύρησεν , καὶ τοῦτο γρα πτῶς δημοσίᾳ προέθηκεν , ἵνα μὴ μόνον ὑπ αὐτοῦ τοῦ βασιλέως ἔντιμος ὢν φανῇ , ἀλλὰ καὶ ὑπὸ πάντων τῶν ὑποτεταγμένων τῷ βα σιλεῖ ὡς θεοῦ ἄνθρωπος καὶ μέγας προφήτης ὀνομασθῇ .
ὥσπερ καὶ οἱ Αἰγύπτιοι πάλαι ἰδόντες τὰ διὰ Μωϋσέως θαυμάσια ἔργα ἐπὶ τῇ δεκαπλήγῳ γεγενημένα φοβηθέντες Μεννουθὶμ τοῦτον ὠνόμασαν , ὅ ἐστιν αἰγυπτιστὶ ἄνθρωπος τοῦ θεοῦ ·
τὸ γὰρ μεννοῦ καλεῖται ἄνθρωπος , θὶμ δὲ θεός 0 ·
οὕτως καὶ Ναβουχοδονόσορ περὶ τοῦ Δανιήλ ἐμαρτύρησεν , ὅτι πνεῦμα θεοῦ ἅγιον ἐν αὑτῷ ἔχει .
Οὗ κληθέντος τότε καὶ ἐνώπιον τοῦ βασιλέως σταθέντος ἀπεκρίθη πρὸς αὐτόν ·
ἐπὶ τῆς κοίτης μου ἐθεώρουν , καὶ ἰδοὺ δένδρον ἐν μέσῳ τῆς γῆς καὶ τὸ ὕψος αὐτοῦ πολύ 0 .
ἐμεγαλύνθη τὸ δένδρον καὶ ἴσχυσεν καὶ τὸ ὕψος αὐτοῦ ἔφθασεν ἕως τοῦ οὐρανοῦ καὶ τὸ κύτος αὐτοῦ εἰς τὸ πέρας πάσης τῆς γῆς 0 ·
τὰ φύλλα αὐτοῦ ὡραῖα καὶ ὁ καρπὸς αὐτοῦ πολύς , καὶ τροφὴ πάντων ἐν αὐτῷ 0 ·
ὑποκάτω αὐτοῦ κατεσ κήν ουν τὰ θηρία τὰ ἄγρια , καὶ ἐν τοῖς κλάδοις αὐτοῦ κατῴ κουν τὰ ὄρνεα τοῦ οὐρανοῦ καὶ ἐξ αὐτοῦ ἐτρέφετο πᾶσα σάρξ .
ἐθεώ ρουν ἐν ὁράματι τῆς νυκτὸς ἐπὶ τῆς κοίτης μου , καὶ ἰδοὺ εἲρ καὶ ἅγιος κατέβη ἀπὸ τοῦ οὐρανοῦ καὶ ἐφώνησεν ἐν ἰσχύϊ καὶ εἶπεν ·
ἐκκόψατε τὸ δένδρον καὶ ἐκτίλατε τοὺς κλάδους αὐτοῦ καὶ ἐκτι νάξατε τὰ φύλλα αὐτοῦ καὶ διασκορπίσατε τὸν καρπὸν αὐτοῦ ·
σαλευ θήτω τὰ θηρία ὑποκάτωθεν αὐτοῦ καὶ τὰ ὄρνεα ἀπὸ τῶν κλάδων αὐτοῦ 0 ·
πλὴν τὴν φυὴν τῶν ῥιζῶν αὐτοῦ ἐν τῇ γῇ ἐάσατε καὶ ἐν δεσμῷ χαλκῷ καὶ σιδηρῷ καὶ ἐν τῇ χλόῃ τῇ ἔξω καὶ ἐν τῇ δρόσῳ τοῦ οὐρανοῦ κοιτασθήσεται καὶ μετὰ τῶν θηρίων ἡ μερὶς αὐτοῦ καὶ ἐν τῷ χόρτῳ τῆς γῆς 0 .
ἡ καρδία αὐτοῦ ἀπὸ τῶν ἀνθρώπων ἀλλοιωθήσεται καὶ καρδία θηρίου δοθήσεται αὐτῷ καὶ ἑπτὰ καιροὶ ἀλλαγήσονται ἐπ  αὐτόν ·
διὰ συγκρίματος εἲρ ὁ λόγος καὶ ῥῆμα ἅγιον τὸ ἐπερώτημα , ἵνα γνῶσιν οἱ ζῶντες , ὅτι κυριεύει ὁ ὕψιστος τῆς βασιλείας τῶν ἀνθρώπων καὶ ᾧ ἐὰν δόξῃ δώσει αὐτήν , καὶ ἐξου δένωμα ἀνθρώπων ἀναστήσει ἐπ αὐτήν 0 .
τοῦτο τὸ ἐνύπνιον ἴδον ἐγὼ Ναβουχοδονόσορ ὁ βασιλεύς , καὶ σὺ Βαλτάσαρ τὸ σύγκριμα αὐτοῦ εἶπον ·
ὅτι πάντες οἱ σοφοὶ τῆς βασιλείας μου οὐ δύνανται τὸ σύγκριμα αὐτοῦ δηλῶσαί μοι , σὺ δὲ Δανιήλ δύνασαι , ὅτι πνεῦμα ἅγιον ἐν σοί 0 .
ἦν μὲν τὸ ἐνύπνιον τὸ ὑπὸ τοῦ Ναβουχοδονόσορ ἑωραμένον πρὸς ἐπιτιμίαν αὐτῷ τῷ βασιλεῖ δεδειγμένον ·
ἀνθ ὧν γὰρ ὑψώθη ἡ καρδία αὐτοῦ καὶ κατὰ τοῦ θεοῦ ἐπήρθη εἰκόνα χρυσῆν ἀναστήσας καὶ πάντας εἰδωλολάτρας εἶναι ἀναγκάσας , ἐπεδείχθη αὐτῷ δι ὁρά ματος , ὅτι καὶ αὐτὸς ἐν τῇ τοῦ θεοῦ ἐξουσίᾳ ὢν τυγχάνει , εἰ καὶ ἐδόκει ὑπὲρ πάντας τότε βα σιλ εῖ ς βα σιλεύειν .
καὶ ἵνα δειχθῇ ὅτι πα ρὰ θεοῦ ἦν αὐτῷ δεδομέ νον τὸ βασίλειον , ὁ Δανιήλ πρὸς αὐτὸν ἔφη ·
σὺ βασιλεῦ , βασιλεὺς βασιλέων , ᾧ ὁ θεὸς τοῦ οὐρανοῦ βασιλείαν ἰσχυρὰν καὶ κραταιὰν καὶ ἔντιμον ἔδωκεν ἐν παντὶ τόπῳ , ᾧ κατοικοῦσιν οἱ υἱοὶ τῶν ἀνθρώπων .
καὶ αὐτὸς δὲ Ναβουχοδονόσορ ἐπὶ τῷ συγκρῖναι τὸν Δανιήλ τὸ ἐνύπνιον θαυμάσας ὁμοίως ἔφη ·
ἐπ  ἀληθείας ὁ θεὸς ὑμῶν αὐτός ἐστιν θεὸς θεῶν καὶ κύριος κυρίων , ὅτι ἠδυνήθης ἀποκαλύψαι τὸ μυστήριον τοῦτο .
ἐπεὶ οὖν ἐπιλαθόμενος τῶν προτέρων αὐτοῦ ῥημάτων ἐπήρθη ὕστερον ὑπερ ηφάνως , ἔλαβεν ταύτην παρὰ θεοῦ ἐπιτιμίαν ὑπόδειγμα καὶ ὑπο γραμμὸς πᾶσιν ἀνθρώποις τυράννοις τε καὶ βασιλεῦσιν γενόμενος , ὡς μὴ τὰ ὑπὲρ ἄνθρωπον φρονοῦντας ἀλαζονεύεσθαι καὶ κατὰ τοῦ θεοῦ ἐπαιρομένους καυχᾶσθαι , ἀλλὰ καὶ αὐτοὺς προορῶντας τὸν ἑαυτῶν κίνδυνον τὸν θεὸν φοβεῖσθαι εἰδότες ὅτι καὶ αὐτοὶ κύριον ἔχουσιν ἐν οὐρανοῖς .
καὶ γὰρ Ἀντίοχος ὁ ἐπικληθεὶς Ἐπιφανής , βασιλεὺς τῆς Συρίας γεγονώς , ποικίλαις βασάνοις αἰκισάμενος τοὺς δούλους τοῦ θεοῦ καὶ τὰ χείριστα τολμήσας , ὕστερον καὶ αὐτὸς τῆς παρὰ θεοῦ ἀξίας ἔτυχεν τιμωρίας θείᾳ μάστιγι ἐπιπληχθείς , ὡς μὴ δύνασθαι αὐτὸν μη δὲ τὴν ἑαυτοῦ ὀσμὴν ὑπενεγκεῖν , ἀλλ ἔτι ζῶντος αὐτοῦ ἐκ τῶν ὀφθαλμῶν τοῦ δυσσεβοῦς σκώληκας ἀναζεῖν , δι ὃ καὶ πολλαῖς λιτανείαις καὶ ἐξομολογήσεσιν πρὸς τὸν θεὸν χρησάμενος οὐκ ἔτυχεν τῆς παρ αὐτοῦ σωτηρίας .
ὃς καὶ ἀφελπίσας ἑαυτὸν καὶ εἰς ἐπίγνωσιν λοιπὸν τῶν ἀνθρωπίνων ἐλθών , μέλλων τελευτᾶν οὕτως ἔφησεν ·
δίκαιον ὑποτάσσεσθαι θεῷ , καὶ μὴ θνητὸν ὄντα ἰσόθεα φρονεῖν 0 .
ὥστε ὅσοι βασιλεῖς εὐλαβῶς καὶ θεοφιλῶς ἀνεστράφησαν , οὗτοι καὶ παρὰ θεοῦ ἐτιμήθησαν , ὅσοι δὲ κατὰ φυσίωσιν τὴν ἑαυτῶν ὑπὲρ τὸ δέον ἐπήρθησαν , οὗτοι ἀξίαν καὶ δικαίαν τὴν παρὰ τοῦ θεοῦ τιμωρίαν ἀνταπέλαβον .
ὃν τρόπον καὶ ὁ Σενναχερεὶμ καυχησάμενος ἐπὶ τῇ ἰδίᾳ καὶ πολλῇ δυνάμει , λόγοις ψευδέσιν τὸν θεὸν ὀνειδίσας ὑπὸ τοῦ ἀγγέλου ἐπατάχθη ἑκατὸν ὀγδοήκοντα πέντε χιλιάδας μιᾷ νυκτὶ ἀπολέσας ·
ὕστερον δὲ καὶ αὐτὸς ὑπὸ τῶν υἱῶν αὐτοῦ ἐν τῇ ἰδίᾳ γῇ ἀνῃρέθη κατὰ τὸ ῥῆμα κυρίου ὃ ἐλάλησεν διὰ Ἡσαΐου τοῦ προφήτου , ἵνα ἐπιγνῶσιν πάντες ἄνθρωποι τὴν ἐξουσίαν τὴν ἐπουράνιον .
ὁμοίως οὖν καὶ τῷ Ναβουχοδονόσορ συνέβη ·
ὀκτωκαιδεκάτου μέντοι γὰρ ἔτους ἀρχομένου ἔστησεν τὴν εἰκόνα , καθὼς ἐν τῇ πρὸ ταύτης βίβλῳ εἴρηται καὶ τὰ μέτρα ταύτης ἀποδέδεικται ·
πληρω θέντος δὲ τοῦ ἐνιαυτοῦ μετὰ δωδεκάμηνον ἀφῃρέθη ἀπ αὐ τοῦ ἡ βασιλεία , ἵνα τὸ ἐνύπνιον τὸ ὑπ αὐτοῦ ἑωραμένον πληρωθῇ καὶ ὁ ἑτέρους αἰχμαλωτεύσας αὐτὸς ἐν τοῖς ὄρεσιν φυγὰς γένηται καὶ ὁ ἐν γῇ ἀλλοτρίᾳ τοὺς Ἑβραίους κολάσας καὶ αὐτὸς ἐν γῇ ἐρήμῳ ἀξίως κολασθήσεται ·
καθὰ ἡ γραφὴ ὑφηγεῖται λέγουσα 0 ·
τότε Δανιήλ , οὗ τὸ ὄνομα Βαλτάσαρ , ἀπηνεώθη ὡσεὶ ὥραν μίαν , καὶ οἱ διαλογισμοὶ αὐτοῦ συνετάρασσον αὐτόν .
καὶ ἀπεκρίθη Βαλτάσαρ καὶ εἶπεν ·
κύριε , ἔστω τὸ ἐνύπνιον τοῖς μισοῦσίν σε καὶ ἡ σύγκρισις αὐτοῦ τοῖς ἐχθροῖς σου .
τὸ δένδρον ὃ εἶδες τὸ μεγαλυνθὲν καὶ ἰσχυκός , οὗ τὸ ὕψος ἔφθασεν εἰς τὸν οὐρανὸν καὶ τὸ κύτος αὐτοῦ εἰς πᾶσαν τὴν γῆν καὶ τὰ φύλλα αὐτοῦ εὐθαλῆ καὶ ὁ καρπὸς αὐτοῦ πολὺς καὶ τροφὴ πᾶσιν ἦν ἐν αὐτῷ , ὑποκάτω αὐτοῦ κατῴκουν τὰ θηρία τὰ ἄγρια καὶ ἐν τοῖς κλάδοις αὐτοῦ κατεσκήνουν τὰ ὄρνεα τοῦ οὐρανοῦ  σὺ εἶ , βασιλεῦ , ὅτι ἐμεγαλύνθης καὶ ἴσχυσας , καὶ ἡ μεγαλωσύνη σου ἐμεγαλύνθη καὶ ἔφθασεν εἰς τὸν οὐρανόν , καὶ ἡ κυρεία σου εἰς τὰ πέρατα τῆς γῆς 0 .
καὶ ὅτι εἶδεν ὁ βασιλεὺς εἲρ καὶ ἅγιον καταβαίνοντα ἀπ οὐρανοῦ καὶ εἶπεν ·
ἐκτίλατε τὸ δένδρον καὶ δια φθείρατε αὐτό , πλὴν τὴν φυὴν τῶν ῥιζῶν αὐτοῦ ἐν τῇ γῇ ἐάσατε , καὶ ἐν δεσμῷ χαλκῷ καὶ σιδηρῷ καὶ ἐν τῇ χλόῃ τῇ ἔξω καὶ τῇ δρόσῳ τοῦ οὐρανοῦ αὐλισθήσεται καὶ μετὰ θηρίων ἀγρίων ἡ μερὶς αὐτοῦ , ἕως οὗ ἑπτὰ καιροὶ ἀλλαγήσονται ἐπ αὐτῷ .
τοῦτο ἡ σύγκρισις αὐτοῦ , βασιλεῦ , καὶ σύγκριμα ὑψίστου ἐστίν , ὃ ἔφθασεν ἐπὶ τὸν κύριόν μου τὸν βασιλέα ·
καὶ σὲ ἐκδιώξουσιν ἀπὸ τῶν ἀνθρώπων καὶ μετὰ θηρίων ἀγρίων ἡ κατοικία σου , καὶ χόρτον ὡς βοῦν ψωμιοῦσίν σε , καὶ ἀπὸ τῆς δρόσου τοῦ οὐρανοῦ αὐλισθή σῃ , καὶ ἑπτὰ καιροὶ ἀλλαγήσονται ἐπί σε , ἕως οὗ γνῷς , ὅτι κυριεύει ὁ ὕψιστος τῆς βασιλείας τῶν ἀνθρώπων , καὶ ᾧ ἂν δόξῃ δώσει αὐτήν 0 .
καὶ ὅτι εἶπεν ·
ἐάσατε τὴν φυὴν τῶν ῥιζῶν τοῦ δένδρου , ἡ βασιλεία σού σοι μενεῖ , ἀφ ἧς ἂν γνῴς τὴν ἐξουσίαν τὴν οὐράνιον .
διὰ τοῦτο , βασιλεῦ , ἡ βουλή μου ἀρεσάτω σοι καὶ τὰς ἁμαρτίας σου ἐν ἐλεημοσύναις λύτρωσαι καὶ τὰς ἀδικίας σου ἐν οἰκτιρμοῖς πενήτων ·
ἴσως ἔσται μακροθυμία τοῖς παραπτώμασίν σου .
ταῦτα πάντα ἔφθασεν ἐπὶ Ναβουχοδονόσορ τὸν βασιλέα .
μετὰ δωδεκάμηνον ἐν τῷ ναῷ τῆς βασιλείας αὐτοῦ ἐν Βαβυλῶνι περιπατῶν ἀπεκρίθη ὁ βασιλεὺς καὶ εἶπεν ·
οὐχ αὕτη ἐστὶν Βαβυλὼν ἡ μεγάλη , ἣν ἐγὼ ᾠκοδόμησα εἰς οἶκον βασιλείας ἐν τῷ κράτει τῆς ἰσχύος μου εἰς τιμὴν τῆς δόξης μου ;
ἔτι τοῦ λό γ ου ἐν τῷ στόματι τοῦ βα σιλέως ὄ ντος φωνὴ ἀπ οὐρανοῦ ἐγένε το ·
σοὶ λέγου σιν , Ναβουχοδονόσορ βασιλεῦ , ἡ βασιλεία σου παρῆλθεν ἀπὸ σοῦ καὶ ἀπὸ τῶν ἀνθρώπων σε ἐκδιώξουσιν , καὶ μετὰ θηρίων ἀγρίων ἡ κατοικία σου , καὶ χόρτον ὡς βοῦν ψωμιοῦσίν σε , καὶ ἑπτὰ καιροὶ ἀλλαγήσονται ἐπὶ σοί , ἕως οὗ γνῷς ὅτι κυριεύει ὁ ὕψιστος τῆς βασι λείας τῶν ἀνθρώπων καὶ ᾧ ἂν δόξῃ δώσει αὐτήν 0 .
αὐτῇ τῇ ὥρᾳ ὁ λόγος συνετελέσθη ἐπὶ Ναβουχοδονόσορ , καὶ ἀπὸ τῶν ἀνθρώπων ἐξ εδιώχθη καὶ χόρτον ὡς βοῦς ἤσθιεν καὶ ὑπὸ τῆς δρόσου τοῦ οὐρανοῦ τὸ σῶμα αὐτοῦ ἐβάφη , ἕως αἱ τρίχες αὐτοῦ ὡς λεόντων ἐμεγα λύνθησαν καὶ οἱ ὄνυχες αὐτοῦ ἐγένοντο ὡς ὀρνέων 0 .
καὶ μετὰ τὸ τέλος τῶν ἡμερῶν ἐγὼ Ναβουχοδονόσορ τοὺς ὀφθαλμούς μου εἰς τὸν οὐρανὸν ἀνέλαβον καὶ αἱ φρένες μου ἐπ ἐμὲ ἐπεστράφησαν , καὶ τὸν ὕψιστον ηὐλόγησα καὶ τῷ ζῶντι εἰς τὸν αἰῶνα ᾔνεσα καὶ ἐδόξασα , ὅτι ἡ ἐξουσία αὐτοῦ ἐξουσία αἰώνιος καὶ ἡ βασιλεία αὐτοῦ εἰς γενεὰν καὶ γενεάν , καὶ πάντες οἱ κατοικοῦντες τὴν γῆν εἰς οὐδὲν ἐλογίσθησαν , καὶ κατὰ τὸ θέλημα αὐτοῦ ποιεῖ ἐν τῇ δυνάμει τοῦ οὐρανοῦ καὶ ἐν τῇ κατοικίᾳ τῆς γῆς , καὶ οὐκ ἔστιν ὃς ἀντιστήσεται τῇ χειρὶ αὐτοῦ καὶ ἐρεῖ αὐτῷ 0 ·